**1-мамыр бірлік күні.**

**Тілі бөлек болған менен тілек бір,
Ұлы достық мәпелеген жүрек гүл.
Қазақстан бар ұлысқа шаңырақ,
Шайқалмастан шаттығымыз тіреп тұр.**

**Тағдырдың тезіне, қолдан жасалған тозақтың өзіне шыдаған елміз. Бабалар рухына бас иіп, Алладан медет сұраған елміз! Халқы жомарт, даласы дархан, орманы қорған, таулары қалқан болған ақ бесік атамекені бар, сол мененде жусанның жұпар иісін иіскеген, өздігінен ешкімге тиіспеген елміз! Шыдамының шегіне жеткенде, намыс оты еті түгелі сүйегінен өткенде, кеудесінде жанар тауы жарылып, көзінің алды қанталап, өзіне қарап анталап тұрған жаудың алысқанының ауызына ұрып, жұлысқанның жұлынын жұлып бір-ақ тоқтаған қазақпыз» Сондықтан да біздің мемлекет кешегі бабаларым табыстаған, сәт сайын, сағат сайын қарыштаған Тәуелсіз Қазақстан!
 «Ел бірлігі – ең асыл қасиет. Бірлік, ынтымақ, сабырлылық пен парасаттылық, ең алдымен өзімізге – қазақтарға керек» деп көргенділікпен Елбасымыз Нұрсұлтан Назарбаев айтқандай, біз сияқты көп ұлтты мемлекеттің даму болашағының бір көзі – Қазақстан халықтарының бірлігі. Егемен ел бесігі жыл өткен сайын еңсесін биіктетіп келеді. 1995 жылы ұлтаралық татулық пен тұрақтылықтың феномені – Қазақстан халықтары Ассамблиясы құрылды. Бұл – ешбір елде болмаған ерекше, саяси маңызы зор құрылым. Қазақстан Республикасының мекендеген ұлттар мен ұлыстар достығы және бірлігіне арналған «1 мамыр – Халықтар бірлігі күні» болып саналады. Осы мерекені Жылымды негізгі мектебінде 28 сәуір күні жоғары дәрежеде ұйымдастырылған іс-шара өтті. Барлық сынып оқушылары әр ұлт өкілінен келген елшілері болып ,қазақ еліне деген ыстық ықыластарын білдірді. Атап айтсам 9-сынып өзбек , 7-8 сынып грузин, 2 сынып жәнем дайындық тобы-орыс, 4-сынып татар, 1 және 5-сынып қазақ, 3-сыныпта барлық ұлт өкілдері болып киінген оқушылардың өнерлерін тамашаладық. Оқушылар мың бұрала би билеп, әсем ән шырқап келген барша көрерменнің көңілдерінен шықты. Іс-шараға келген ата-аналар мектеп ұжымы мен ұйымдастырушы Арай Сактаганова және Айгерім Дайроваға алғыстарын білдірді. Мен де өз атымнан бұл екі ұстазға қажымас қайрат, талмас талап, еңбекте жеміс тілеймін.**

**Жылымды негізгі мектебі**

**Дене шынықтыру мұғалімі**

**Бекишов Бүркітбай**

